Иван Цанев
Барабур

chitanka.info

Кой ли сол във чая тури?

Стола кой ли прекатури?

Кой като мишленце шета

все по скришните кьошета?

Може ли да се досетите

кой разместил е предметите?

Някой Някакъв Невидим

(тихо — да не го обидим!)

е играл във всяка стая —

ту във тая, ту в оная.

Името му? Тайна… Тайна…

ех, разбира се, нетрайна.

Казали са ви хазяите

нещо на ухо, та знаете:

всичките домашни бури,

правят се от барабури.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.